Franz Brentano

Franz Clemens Honoratus Hermann Brentano (født 16. januar 1838 i Marienberg ved Boppard am Rhein i Tyskland, død 17. mars 1917 i Zürich i Sveits) var en tysk filosof, psykolog og grunnlegger av aktpsykologien. 

Brentano oppga sitt opprinnelige kall til katolsk prest i protest mot kunngjørelsen av det pavelige ufeilbarlighetsdogma, og fikk som konfesjonsløs professor i Wien senere stor betydning for den yngre filosofgenerasjon. Hans tenkning påvirket blant andre Edmund Husserl, Sigmund Freud, Kazimierz Twardowski, Tomáš Garrigue Masaryk og Alexius Meinong. Brentano forbandt filosofien tett med psykologien (i en aristotelisk og thomistisk påvirket form), som for ham utgjorde en for alt grunnleggende vitenskap.

Referanser 

Tyske filosofer
Tyske psykologer
Alumni fra Humboldt-Universität zu Berlin
Personer fra Rhein-Hunsrück-Kreis